ПРИЛОЖЕНИЕ № 8

ПРОЕКТ!

**ДОГОВОР**

Днес, ........... 2015 г., в гр. София, между:

**„СТОЛИЧЕН АВТОТРАНСПОРТ” ЕАД**, ЕИК 121683408, със седалище и адрес на управление гр. София 1612, район Красно село, ул. „Житница” № 21, представлявано от ............................................................. в качеството му на ............................................................. (**Възложител**) и

**.............................................................**, ЕИК/БУЛСТАТ ........................, със седалище и адрес на управление ……………………………………………………………………………………………, с адрес за кореспонденция …………………………………………………………………., телефон ........................, факс ........................, IBAN........................, BIC ........................ към Обслужваща банка: ........................, представлявано от ............................................................., в качеството му на ............................................................. (**Изпълнител**),

на основание т. 41, ал. 1 от ЗОП, въз основа на проведена открита процедура за възлагане на обществена поръчка с предмет: „Изработка и доставка на работно облекло за нуждите на работниците и служителите на „СТОЛИЧЕН АВТОТРАНСПОРТ” ЕАД” (**Обществената поръчка**), офертата на Изпълнителя (**Офертата**), документацията за Обществената поръчка (**Документацията**) и Решение № ........./.........2015 г. на Възложителя за определяне на изпълнител, се сключи настоящия договор (**Договора**).

# ПРЕДМЕТ НА ДОГОВОРА

## Възложителят възлага, а Изпълнителят приема да достави работно облекло, както следва:

1. Работен костюм – летен (яке и полугащеризон) – 1128 бр.

2. Работен костюм – топъл (яке и полугащеризон) – 581 бр.

3. Шуба работна – сервиз и други – 94 бр.

4. Шуба – водач автобус – 1124 бр.

5. Шуба – контрольори – 14 бр.

6. Комплект облекло (панталон и трикотажна риза) – летен – 14 бр.

7. Панталон – зимен – 14 бр.

## общо наричани в настоящия Договор **Стоката**.

## Възложителят може да заяви по-големи или допълнителни количества от посочените в т. 1.1 артикули за новозназначените лица, но не повече от 1%, които Изпълнителят следва да изработи и достави при посочените в Ценовото предложение (Приложение № 1 към Договора) единични цени и по реда и при условията на Договора.

## Бройките от необходимите размери ще бъдат посочени от Възложителя в заявките, направени по реда на Документацията и Договора.

## Мястото за доставка на Стоката е франко град София. Точният адрес на доставка ще бъде посочен от Възложителя в подадената от него заявка, направена по реда на Договора.

## Възложителят ще отправи към Изпълнителя две заявки – за летни и за зимни облекла, с които ще заяви получаването на Стоките, предмет на настоящата поръчка.

## Стоката следва да отговаря точно на изискванията, описани в Техническата спецификация (*Приложение № 3 към Договора*), на представените от Изпълнителя мостри и на документите, с които се доказват характеристиките на мострите. Всяко несъответствие с тези изисквания се счита за дефект с всички произтичащи от това последици.

# СРОКОВЕ

## Договорът влиза в сила от момента на неговото подписване и е със срок 1 (една) година, считано от датата на подписването му.

## Сроковете за доставките започват да текат от датата на писмената заявка, отправена от Възложителя до Изпълнителя и са както следва:

## първа доставка – извършва се в рамките на 20 (двадесет) дни;

## втора доставка – извършва се в рамките на 40 (четиридесет) дни.

## В случая на т. от Договора, сроковете за извършване на доставките, определени в т. 2.2, започват да текат от деня, следващ деня, в който Изпълнителят е взел съответните размери.

# ЦЕНИ И НАЧИН НА ПЛАЩАНЕ

## Общата стойност на доставките по Договора е в размер на [......…] лв. без ДДС, която включва всички разходи по изпълнение на предмета на поръчката, включително всички разходи за материали, изработка, опаковка, доставка, транспортни, товарно-разтоварни дейности, други разходи, такси, мита франко гр. София до посочен от Възложителя склад.

## Единичната цена за всеки вид Стока е посочена в ценовата оферта към Офертата. Общата цена е посочена на същото място.

## Единичните цени са окончателни и не подлежат на промяна за срока на Договора.

## Начин на плащане: по банков път, с платежно нареждане в български лева. Цената се заплаща, както следва:

## Авансово плащане в размер на 20% от цената по Договора, което ще бъде платено на Изпълнителя в срок от 30 (тридесет) дни след сключване на Договора.

## Последващи плащания според броя и единичните цени на доставеното облекло, в срок до 30 дни, считано от датата на доставка на артикулите, които се заплащат. Плащанията се извършват при представянето на следните документи: фактура, придружена от приемо-предавателен протокол, складова разписка, гаранционна карта и декларация за съответствие с мострите.

## Авансовото плащане се приспада от цената на първите доставки. Ако доставката не съдържа всички заявени от Възложителя количества или доставените облекла са дефектни (включително като не отговарят на мострите), Възложителят може да задържи плащането, докато не получи точно изпълнение.

# ПРАВА И ЗАДЪЛЖЕНИЯ НА ИЗПЪЛНИТЕЛЯ

## Изпълнителят се задължава:

## При заявка от страна на Възложителя, направена по реда на Договора и Документацията, да достави на Възложителя, на свой риск, срещу съответната цена, Стоката, посочена в заявката в количествата и в размерите, които са определени по реда на член 4.2 от Договора;

## Да съхранява Стоката при подходящи условия до предаването й на Възложителя;

## Да осигури за своя сметка транспорта на Стоката до местоизпълнението, посочено в заявката;

## Да замени Стоката с нова при извършена рекламация от страна на Възложителя;

## Да уведоми Възложителя незабавно за всяка промяна в обстоятелствата по чл. 47, ал. 1, ал. 2, т. 1 и т. 5 и ал. 5 от ЗОП.

## Да поставя маркировка и етикети върху готовите изделия съгласно изискванията на техническата спецификация на Възложителя и действащото законодателство.

## Доставеното работно облекло следва да бъде пакетирано в пакети, които осигуряват защитата и чистотата на материята по време на превоза, разтоварването и складирането.

## Да доставя Стоката, изработени в пълно съответствие с мострите и изискванията на Документацията и техническата оферта (техническо предложение);

## Изпълнителят се задължава, в случай на направено искане от страна на Възложителя, в срок от 3 (три) дни от получаване на заявка да вземе размери на всички служители на Възложителя. За целта Изпълнителят се задължава да съгласува с Възложителя времето и мястото да изпълнение на горното задължение. В този случай, срокът на доставка започва да тече от деня, следващ деня, в който Изпълнителят е взел съответните размери.

## Изпълнителят има право:

## Да иска приемане на доставката от упълномощено от Възложителя лице на доставената в срок Стока;

## Да получи от Възложителя съответното възнаграждение за извършената доставка съгласно т. 3 от Договора.

# ПРАВА И ЗАДЪЛЖЕНИЯ НА ВЪЗЛОЖИТЕЛЯ

## Възложителят е длъжен:

## Да закупи посочената в т. 1.1 Стока, в минималните количества, определени в Документацията и в Договора.

## Да заплати на Изпълнителя съответното възнаграждение за извършена доставка съгласно Договора.

## Възложителят има право:

## Да иска от Изпълнителя да изпълни доставката съгласно т. 1 и т. 2 от Договора;

## Да предостави Стоката за изследване в акредитирана изпитвателна лаборатория (АИЛ) за установяване на характеристиките и съответствието с изискванията на Документацията и техническата спецификация, в случай на основателни съмнения, Разходите са за сметка на Изпълнителя, ако се окаже, че са налице несъответствия с изискванията на Възложителя.

## Да откаже приемането на част или на цялото количество доставена Стока, когато Изпълнителят се е отклонил от изискванията за доставката по т. 1 и т. 2 от Договора, както и да откаже да заплати съответното възнаграждение, докато Изпълнителят не изпълни надлежно своите задължения съгласно Договора;

## Да извършва проверки относно качеството на доставяната Стока и стадия на изпълнение на доставката, както и на производствения процес на Изпълнителя;

## Възложителят може, при обявените в Ценовото предложение на Изпълнителя единични цени на артикулите, да заяви и закупи допълнителни бройки от посочената в т. 1.1 Стока, по реда и при условията, предвидени в Договора.

# ПРИЕМАНЕ И РЕКЛАМАЦИИ

## Предаването и съответното приемане на Стоката се удостоверява с приемо-предавателен протокол, подписан в 2 (два) еднообразни екземпляра от упълномощени от Възложителя и Изпълнителя лица.

## Възложителят може по своя преценка да предостави доставената Стока или определени бройки от нея за изследване в акредитирана изпитвателна лаборатория (АИЛ), с цел установяване на характеристиките на Стоката и съответствието с определените от Възложителя изисквания.

## За дата на доставката се счита датата на приемо-предавателния протокол. От този момент рискът от случайното погиване или повреждане на Стоката преминава върху Възложителя.

## При предаване на Стоката, Изпълнителят е длъжен да представи на Възложителя приемо-предавателен протокол, складова разписка, гаранционна карта и декларация за съответствие с мострите.

## Рекламации се предявяват с писмено искане до Изпълнителя, като се посочва основанието за рекламация и конкретното искане на Възложителя. Рекламацията се счита за направена в гаранционния срок, ако е изпратена по email, факс, куриер или по пощата в рамките на гаранционния срок, независимо от това, кога е получена от Изпълнителя;

## В 2-дневен срок от получаване на рекламацията, Изпълнителя следва да отговори писмено и конкретно за направената рекламация.

## Всички проверки и изпитвания, свързани с установяване на фактите, даващи основание за рекламацията се правят за сметка на Изпълнителя.

## В случай на рекламация всички разходи за поисканите с рекламацията Стоки (материали, изработка, опаковка, доставка, транспортни, товарно-разтоварни дейности, други разходи, такси, мита франко гр. София до посочен от Възложителя склад) са за сметка на Изпълнителя. Възложителят може да задържи и ползва по предназначение рекламираните Стоки до получаване на Стоки, които отговарят на договорените условия.

## След получаване на поисканите с рекламацията Стоки, Възложителят връща рекламираните Стоки на Изпълнителя за сметка на Изпълнителя.

## Изпълнителят изпълнява искането за замяна на Стоки, направено с рекламацията, дори ако има възражения относно нейната основателност. С разрешението на Възложителя е възможно изпълнението на рекламацията да бъде отложено до извършването на необходимите изпитвания в АИЛ.

## Ако след съответните изпитвания се докаже, че рекламацията е неоснователна и рекламираните Стоки отговарят на мострите и изискванията на Документацията и техническата оферта (техническо предложение), а Изпълнителят вече е доставил исканите с рекламацията Стоки, Възложителят връща на Изпълнителя неоснователно доставените бройки, без да дължи друго обезщетение. Ако Възложителят е използвал част от връщаните бройки, Възложителят дължи обезщетение за ползването на всеки артикул.

# ГАРАНЦИИ И ОТГОВОРНОСТ

## При забава на срока за доставка Изпълнителят дължи неустойка в размер на 0,1% на ден от стойността на конкретната доставка, но не повече от 5 % от стойността на договора.

## При забава на плащане Възложителят дължи законната лихва При прекратяване на Договора по причина, за която Изпълнителят отговаря, Изпълнителят дължи неустойка в размер на 20% от стойността на Договора.

## Страните запазват правото си да търсят обезщетение за вреди по общия ред, ако тяхната стойност е по-голяма от изплатените неустойки по реда на този раздел.

## При сключването на Договора Изпълнителя представя гаранция за изпълнение на Договора, в размер на 3% от стойността на договора ([…[[1]](#footnote-2)] лв.). Гаранцията за изпълнение следва да бъде със срок на валидност най-малко два месеца след изтичане на крайния срок за изпълнение на договора.

## Гаранцията се предоставя в една от следните форми:

## депозит на парична сума по банковата сметка на Възложителя, посочена в т. 8.5.;

## или безусловна, неотменима банкова гаранция, издадена в полза на Възложителя.

## Съдържанието на банковата гаранция следва да бъде предварително съгласувано с Възложителя.

## Ако участникът избере да предостави банкова гаранция, то тя трябва да бъде безусловна, неотменима и изискуема при първо писмено поискване, в което Възложителят заяви, че условията за усвояване на гаранцията са налице.

## Банковите разходи по откриването и поддържането на гаранцията са за сметка на Изпълнителя. Изпълнителят трябва да предвиди и заплати своите такси по откриване и обслужване на гаранцията така, че размерът на получената от Възложителя гаранция да не бъде по-малък от определения в Договора.

## Възложителят освобождава гаранцията за изпълнение без да дължи лихви по искане на Изпълнителя не по-рано от два месеца след изтичане на крайния срок за изпълнение на договора.

## Възложителят усвоява гаранцията за изпълнение при неизпълнение на задължения по Договора от страна на Изпълнителя.

## Възложителят може да усвои гаранцията за изпълнение на Договора, и ако в процеса на неговото изпълнение възникне спор между страните, който е внесен за решаване от компетентен съд. Гаранцията се задържа до окончателното решаване на спора.

## През цялото време на изпълнение на Договора за обществена поръчка, Изпълнителя ще възстановява първоначалния размер на гаранцията за изпълнение, ако Възложителят усвои целия й размер или част от него.

# СЪОБЩЕНИЯ

## Всички съобщения между страните са валидни, ако са направени писмено или са изпратени по факс и са подписани от съответните упълномощени лица.

## За дата на съобщението се смята:

#### датата на предаването - при ръчно предаване на съобщението срещу подпис от страна на упълномощено лице;

#### датата на пощенското клеймо на обратната разписка - при изпращане по пощата;

#### датата на приемането - при изпращане по факс.

#### датата на приемането – при изпращане по email.

## Разпоредбата на т. 8.2. не засяга действието на разпоредбата на т. 6.4.

## 3а валидни адреси за приемане на съобщения, свързани с настоящия Договор се смятат адресите за кореспонденция, посочени от страните в началото на Договора.

## Банковите сметки на страните, по които те получават плащания във връзка с Договора са:

## За ВЪЗЛОЖИТЕЛЯ: банка „…………………………………………………................”: гр. .............., IBAN..............................................., BIC .................... към „......................................”.

## За ИЗПЪЛНИТЕЛЯ: банка „…………………………………………………................”: гр. .............., IBAN..............................................., BIC .................... към „......................................”.

## При промяна на данните по т. 8.4 и 8.5 съответната страна е длъжна да уведоми другата в тридневен срок от промяната.

# ПРЕКРАТЯВАНЕ НА ДОГОВОРА

## Настоящият Договор се прекратява:

## С доставяне на договорените по вид и количество стоки.

## При ликвидация или обявяване в несъстоятелност на Изпълнителя.

## Възложителят има право едностранно да прекрати Договора без предизвестие, когато Изпълнителят забави изпълнението на някоя от доставките или замяна на Стока с повече от 30 (тридесет) дни.

## Възложителят има право да прекрати действието на Договора чрез 7-дневно писмено предизвестие, ако Изпълнителят не изпълни друго свое съществено задължение по Договора.

# НЕПРЕОДОЛИМА СИЛА

## Страните не отговарят една спрямо друга за неизпълнение или неточно изпълнение на свое задължение в резултат на настъпила непреодолима сила, в това число и за причинените от това неизпълнение вреди.

## Ако страните са били в забава преди възникването на непреодолимата сила, те не могат да се позовават на последната при неизпълнение на задълженията си по Договора.

## По смисъла на този Договор непреодолима сила са обстоятелствата по чл. 306 от Търговския закон.

## Страната, изпълнението на чието задължение е възпрепятствано от непреодолима сила, е длъжна незабавно да уведоми другата страна писмено за настъпването й, съответно – за преустановяване въздействието на непреодолимата сила.

## Когато обстоятелства от извънреден характер, които се определят като непреодолимата сила, възпрепятстват по такъв начин изпълнението на задълженията по Договора, че на практика водят до невъзможност на изпълнението на Договора като цяло, страната, изпълнението на чиито задължения е възпрепятствано от непреодолимата сила, с писмено известие уведомява другата страна за спиране на изпълнението на Договора до отпадането на непреодолимата сила.

## След отпадане на обстоятелства от извънреден характер, които се определят като непреодолима сила, страната, която се е позовала на непреодолима сила, незабавно уведомява другата страна за възобновяване на изпълнението на Договора с писмено известие.

## Ако страната, която се е позовала на непреодолима сила, не даде известие за възобновяване на изпълнението на Договора, другата страна писмено с известие уведомява, че са налице основанията за възобновяване на изпълнението и иска от първата страна да даде известие за възобновяване на изпълнението, като определя и срок за това, който не може да е по-кратък от 5 (пет) календарни дни.

## Ако и след изтичане на срока, определен в известието по предходната алинея, страната, която се позовава на непреодолима сила, не възобнови изпълнението на Договора, изправната страна има право да прекрати Договора и да получи неустойката за неизпълнение на Договора.

## Страната, изпълнението на чието задължение е възпрепятствано от непреодолимата сила, не може да се позовава на нея, ако не е изпълнила задължението си по т. 10.4.

# ДРУГИ УСЛОВИЯ

## Страните по този Договор ще решават споровете, разногласия или неясноти, възникнали при и по повод изпълнението на Договора или свързани с Договора или с неговото тълкуване, недействителност, неизпълнение или прекратяване, по взаимно съгласие с писмени споразумения. При непостигане на съгласие въпросът се отнася за решаване пред компетентния съд на територията на Република България по реда на Гражданския процесуален кодекс.

## Нито една от страните няма право да прехвърля правата и задълженията, произтичащи от Договора.

## За неуредените по Договора въпроси се прилагат разпоредбите на законодателството на Република България.

## **Неразделна част от настоящия договор са следните приложения:**

## **Приложение № 1** – Ценова оферта на Изпълнителя

## **Приложение № 2** – Техническа оферта на Изпълнителя

## **Приложение № 3** – Техническа спецификация.

## При подписването на настоящия договор се представиха гаранция за изпълнение на договора и документите по т. 47, ал. 10 от ЗОП.

## Настоящият договор се състави и подписа в два еднообразни екземпляра, по един за всяка от страните.

**ЗА ВЪЗЛОЖИТЕЛЯ: ЗА ИЗПЪЛНИТЕЛЯ:**

**"СТОЛИЧЕН АВТОТРАНСПОРТ" ЕАД ……………………**

1. *Попълва се размера на гаранцията.* [↑](#footnote-ref-2)